section_heading: Posljedice
paragraph_text: Dugoročne posljedice nereda na Kosovu bile su izuzetno teške za tadašnju jugoslavensku državu. Izbijanje nereda - koji se po svom obimu nisu mogli usporediti s nijednim sličnim događajem iza drugog svjetskog rata - su ozbiljno načeli dotadašnju međunarodnu reputaciju SFRJ kao za uzora za rješavanje odnosa između više naroda u jednoj državi. Taj događaj bez presedana je bio katalizator za brojne spekulacije o tome može li Jugoslavija u dotadašnjem obliku opstati, pa je već dvije godine kasnije snimljen film u kome njen raspad služi kao povod za izbijanje trećeg svjetskog rata.